29.9.2023
MT
Il-Ġurnal Uffiċjali tal-Unjoni Ewropea
C 344/99
L-Illustrazzjoni 11 turi t-trajettorja tad-Deċennju Diġitali u t-trajettorja bażi għas-sehem tal-kumpaniji li jużaw servizzi tal-cloud sofistikati jew intermedji.
Il-valur stmat għall-2030 fix-xenarju li kollox jibqa’ kif inhu mhux se jirnexxilu jilħaq il-valur fil-mira għall-2030 b’madwar 10 punti perċentwali jekk ma jiġi implimentat l-ebda investiment addizzjonali (66 % hu t-tbassir għall-2030 previst fit-trajettorja bażi).
Illustrazzjoni 11 Is-sehem tal-intrapriżi li jużaw servizzi tal-cloud fl-UE.
Id-data storika, it-trajettorja tad-Deċennju Diġitali u t-trajettorja bażi lejn l-2030 (25)
Big Data: Ir-raġunament tal-adozzjoni tat-teknoloġija deskritt bil-kurva bl-għamla ta’ S japplika hawnhekk ukoll.
L-adozzjoni tal-analiżi tal-Big Data mistennija ssir bil-mod fil-bidu, iżda mbagħad tħaffef sakemm tilħaq adozzjonali finali aktar bil-mod.
Din aktarx se tiġi xprunata mill-kumpaniji żgħar ħafna li jaf ikollhom inqas inċentiv biex jadottaw teknoloġiji tal-Big Data.
Barra minn hekk, f’dan il-każ, il-punt tas-saturazzjoni tas-suq hu stabbilit għal 80 %, jiġifieri iżjed mill-mira ta’ 75 %, biex tkun tista’ ssir żieda ulterjuri wara li tintlaħaq il-mira.
Il-parametru tal-veloċità tad-diffużjoni hu stabbilit b’mod li l-mira ta’ 75 % tintlaħaq sal-2030 fit-trajettorja tadDeċennju Diġitali.
L-Illustrazzjoni 12 turi t-trajettorja tad-Deċennju Diġitali u t-trajettorja bażi għas-sehem tal-kumpaniji li jużaw analiżi tal-Big Data.
Il-valur stmat għall-2030 fix-xenarju li kollox jibqa’ kif inhu hu ferm inqas mill-mira għall2030 (34 % hu t-tbassir għall-2030 previst fit-trajettorja bażi).
(25) L-indikatur tal-Eurostat “Intrapriżi li jixtru mill-inqas wieħed mis-servizzi tal-cloud computing (CC) li ġejjin: ospitar tal-bażi tad-data tal-intrapriża, applikazzjonijiet tas-software tal-kontabbiltà, software tal-ġestjoni tar-relazzjoni mal-klijenti, qawwa komputazzjonali” (il-kodiċi E_CC_GE_ME) jintuża għall-perjodu 2014-2020.
Fl-2021 kien hemm waqfa fil-perjodu meta ntuża l-indikatur “Intrapriżi li jixtru servizzi tal-cloud sofistikati jew intermedji”.
Dan l-indikatur jinkludi servizzi differenti tal-cloud: Software kontabilistiku (CC_PFACC); Software ERP (CC_PERP); Software CRM (CC_PCRM); Software tas-sigurtà (CC_PSEC); Ospitar tal-bażi tad-data (CC_PDB) u Ambjent tal-ospitar għall-iżvilupp tal-applikazzjonijiet (CC_PDEV).